CELEX: 
Language: el
Date: 2018-01-17 00:00:00
Title: ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για την αντικατάσταση του παραρτήματος Ι του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου

ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 17.1.2018
            
            
               για την αντικατάσταση του παραρτήματος Ι του κανονισμού (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου
            
            
               (Κείμενο που παρουσιάζει ενδιαφέρον για τον ΕΟΧ)
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΚ) αριθ. 396/2005 του Ευρωπαϊκού Κοινοβουλίου και του Συμβουλίου, της 23ης Φεβρουαρίου 2005, για τα ανώτατα όρια καταλοίπων φυτοφαρμάκων μέσα ή πάνω στα τρόφιμα και τις ζωοτροφές φυτικής και ζωικής προέλευσης και για την τροποποίηση της οδηγίας 91/414/ΕΟΚ του Συμβουλίου
                  1
               , και ιδίως το άρθρο 4,
            
            
               Εκτιμώντας τα ακόλουθα: 
            
            
               (1)Τα προϊόντα φυτικής και ζωικής προέλευσης για τα οποία ισχύουν τα ανώτατα όρια καταλοίπων φυτοφαρμάκων («ΑΟΚ») που ορίζονται στον κανονισμό (ΕΚ) αριθ. 396/2005, με την επιφύλαξη των διατάξεων του εν λόγω κανονισμού, παρατίθενται στο παράρτημα I του εν λόγω κανονισμού.
            
            
               (2)Στο παράρτημα Ι του εν λόγω κανονισμού θα πρέπει να παρασχεθούν συμπληρωματικές πληροφορίες σχετικά με αυτά τα προϊόντα, ιδίως όσον αφορά τα συνώνυμα που χρησιμοποιούνται για να δηλώσουν τα προϊόντα, τις επιστημονικές ονομασίες των ειδών στα οποία ανήκουν τα προϊόντα και το μέρος του προϊόντος για το οποίο ισχύουν τα αντίστοιχα ΑΟΚ.
            
            
               (3)Το κείμενο της υποσημείωσης 1 στο μέρος Α και στο μέρος Β του παραρτήματος Ι θα πρέπει να αναδιατυπωθεί, ώστε να αποφεύγονται η ασάφεια και διαφορετικές ερμηνείες που προκύπτουν με την παρούσα διατύπωση.
            
            
               (4)Στο μέρος Α του παραρτήματος Ι θα πρέπει να εισαχθούν νέες υποσημειώσεις 3 και 4, ώστε να παρέχονται πρόσθετες πληροφορίες όσον αφορά το μέρος του προϊόντος για το οποίο ισχύουν τα ΑΟΚ των οικείων προϊόντων.
            
            
               (5)Στο μέρος Α του παραρτήματος Ι θα πρέπει να εισαχθεί νέα υποσημείωση 7, ώστε να διασαφηνίζεται ότι τα ΑΟΚ για το μέλι δεν ισχύουν για άλλα μελισσοκομικά προϊόντα, λόγω των διαφορετικών χημικών χαρακτηριστικών τους.
            
            
               (6)Στο μέρος Β του παραρτήματος Ι θα πρέπει να εισαχθούν πρόσθετα προϊόντα, ώστε να αποδοθούν σε συγκεκριμένη ομάδα ή υποομάδα του μέρους Α.
            
            
               (7)Οι υποσημειώσεις 2, 3, 4, 5 και 6 στο μέρος Β του παραρτήματος Ι θα πρέπει να απαλειφθούν, αφού οι προθεσμίες που αναφέρονται σε αυτές έχουν λήξει.
            
            
               (8)Στο μέρος Β του παραρτήματος Ι θα πρέπει να εισαχθεί νέα υποσημείωση 2, ώστε, πριν από την έναρξη ισχύος της τροποποιημένης ταξινόμησης, να προβλέπεται η πάροδος εύλογου χρονικού διαστήματος έως την έναρξη ισχύος της τροποποιημένης ταξινόμησης του προϊόντος σόγια/edamame, έτσι ώστε να επιτραπεί στους υπευθύνους επιχειρήσεων τροφίμων να ανταποκριθούν στις νέες απαιτήσεις που θα προκύψουν από την τροποποίηση της ταξινόμησης του προϊόντος.
            
            
               (9)Μέσω του Παγκόσμιου Οργανισμού Εμπορίου, ζητήθηκε η γνώμη των εμπορικών εταίρων της Ένωσης και ελήφθησαν υπόψη οι παρατηρήσεις τους.
            
            
               (10)Συνεπώς, ο κανονισμός (ΕΚ) αριθ. 396/2005 θα πρέπει να τροποποιηθεί αναλόγως.
            
            
               (11)Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         
         
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Το παράρτημα I του κανονισμού (ΕΚ) αριθ. 396/2005 αντικαθίσταται από το παράρτημα του παρόντος κανονισμού.
            
            
               Άρθρο 2
            
            
               Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Για να μη παρακωλύεται η συλλογή δειγμάτων για το εθνικό πολυετές πρόγραμμα παρακολούθησης καταλοίπων, το οποίο βασίζεται σε ημερολογιακά έτη, ο παρών κανονισμός εφαρμόζεται από την 1η Ιανουαρίου 2018.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. 
            
            
               Βρυξέλλες, 17.1.2018
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
               
            
         
         
            
                  
                     (1)
                  
                        ΕΕ L 70 της 16.3.2005, σ. 1.
               
            
      
    ---documentbreak--- 
      
         
         
            
               ΠΑΡΑΡΤΗΜΑ
            
            
               «Παράρτημα I
            
            
               Μέρος Α
            
            
               Προϊόντα φυτικής και ζωικής προέλευσης που αναφέρονται στο άρθρο 2 παράγραφος 1, για τα οποία ισχύουν ΑΟΚ
            
            
               [προς την Υπηρεσία Εκδόσεων: να προστεθεί ο πίνακας Excel παράρτημα Ι, μέρος Α]
            
            
               Μέρος B
            
            
               Άλλα προϊόντα που αναφέρονται στο άρθρο 2 παράγραφος 1
            
            
               [προς την Υπηρεσία Εκδόσεων: να προστεθεί ο πίνακας Excel παράρτημα Ι, μέρος Β].»